Document ID: 32010R0459

REGULAMENTUL (UE) NR. 459/2010 AL COMISIEI
din 27 mai 2010
de modificare a anexelor II, III și IV la Regulamentul (CE) nr. 396/2005 al Parlamentului European și al Consiliului în ceea ce privește conținuturile maxime de reziduuri pentru anumite pesticide din sau de pe anumite produse
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul privind funcționarea Uniunii Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 5 alineatul (1) și articolul 14 alineatul (1),
întrucât:
(1)
Conținuturile maxime de reziduuri (CMR) de azoxistrobin, cipermetrin, indoxacarb, izoxaflutol, etefon, fenitrotion, lambda-cihalotrin, metomil, profenofos, piraclostrobin, tiacloprid, triadimefon, triadimenol și trifloxistrobin au fost stabilite în anexa II în anexa III partea B la Regulamentul (CE) nr. 396/2005. CMR-urile pentru aminopiralid, boscalid, buprofezin, clorantraniliprol, ciprodinil, difenoconazol, flusilazol, fosetil, imidacloprid, mandipropamid, metazaclor, protioconazol, spinetoram, spirotetramat, sulf și tebuconazol au fost stabilite în anexa III partea A la Regulamentul (CE) nr. 396/2005.
(2)
În contextul unei proceduri, în conformitate cu Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (2), pentru a obține autorizația de a utiliza un produs de protecție a plantelor care conține substanța activă azoxistrobin pe gulii furajere, a fost depusă o cerere de modificare a CMR-urilor existente, în temeiul articolului 6 alineatul (1) din Regulamentul (CE) nr. 396/2005.
(3)
În ceea ce privește substanța aminopiralid, a fost depusă o astfel de cerere în vederea utilizării pe pășuni. Având în vedere cererea respectivă, este necesar să se modifice CMR-urile existente pentru rinichii de bovine, întrucât vitele ingerează pesticidul atunci când pasc. În ceea ce privește substanța boscalid, o cerere similară a fost depusă în vederea utilizării pe castraveții tip cornișon și dovlecei. În ceea ce privește substanța ciprodinil, a fost depusă o astfel de cerere în vederea utilizării pe țelina de rădăcină. O cerere similară a fost depusă în ceea ce privește substanța difenoconazol, în vederea utilizării pe fenicul, pătrunjel, frunze de țelină și asmățui. În ceea ce privește substanța indoxacarb, o cerere similară a fost depusă în vederea utilizării pe cireșe și sfeclă de zahăr. În ceea ce privește substanța izoxaflutol, a fost depusă o astfel de cerere în vederea modificării definiției reziduului. O cerere similară a fost depusă în ceea ce privește substanța fosetil, în vederea utilizării pe ridichi. În ceea ce privește substanța lambda-cihalotrin, o cerere similară a fost depusă în vederea utilizării pe anghinare și coacăze. În ceea ce privește substanța metazaclor, o cerere similară a fost depusă în vederea utilizării pe semințe de rapiță, varză verde, varză, gulii furajere, napi și cereale. Având în vedere această cerere, este necesar să se modifice CMR-urile existente pentru ficatul provenind de la bovine, ovine și caprine, întrucât semințele de rapiță, varza verde, varza, guliile furajere, napii și cerealele sunt utilizate ca hrană pentru animale și reziduurile se pot regăsi în furajele destinate acestor animale. În plus, este necesar să se modifice definiția reziduurilor în ceea ce privește produsele de origine animală. În ceea ce privește substanța piraclostrobin, o cerere similară a fost depusă în vederea utilizării pe sfecla roșie, castraveții tip cornișon și dovlecei. În ceea ce privește substanța spirotetramat, o cerere similară a fost depusă în vederea utilizării pe prune și cireșe. În ceea ce privește substanța tebuconazol, o cerere similară a fost depusă în vederea utilizării pe gulii furajere și napi. În ceea ce privește substanța tiacloprid, o cerere similară a fost depusă în vederea utilizării pe fetică, țelină și fenicul. O cerere similară a fost depusă în ceea ce privește substanța trifloxistrobin, în vederea utilizării pe păstârnac, rădăcină de pătrunjel, barba-caprei, gulii furajere și napi.
(4)
În conformitate cu articolul 6 alineatele (2) și (4) din Regulamentul (CE) nr. 396/2005, au fost depuse cereri referitoare la utilizarea spinetoramului pe piersici (inclusiv nectarine) și caise. Utilizarea autorizată a spinetoramului pe piersici, nectarine și caise în Africa de Sud, Argentina, Chile, Noua Zeelandă și Israel a dus la un nivel de reziduuri mai ridicat decât CMR-urile din anexa III la Regulamentul (CE) nr. 396/2005. Pentru a evita barierele comerciale pentru importul de piersici, nectarine și caise, este necesar să se stabilească un CMR mai ridicat.
(5)
În conformitate cu articolul 8 din Regulamentul (CE) nr. 396/2005, aceste cereri au fost evaluate de statele membre în cauză, iar rapoartele de evaluare au fost înaintate Comisiei.
(6)
Autoritatea Europeană pentru Siguranța Alimentară, denumită în continuare „Autoritatea”, a evaluat cererile și rapoartele de evaluare, analizând în special riscurile pentru consumatori și, după caz, pentru animale, și a emis avize motivate cu privire la CMR-urile propuse (3). Autoritatea a înaintat aceste avize Comisiei și statelor membre și le-a pus la dispoziția publicului.
(7)
În avizele sale motivate, Autoritatea a concluzionat că toate cerințele referitoare la date au fost îndeplinite și că modificările CMR-urilor solicitate de autorii cererilor sunt admisibile în ceea ce privește siguranța consumatorilor, pe baza unei evaluări a expunerii consumatorilor pentru 27 de grupuri specifice de consumatori europeni. S-a ținut cont de cele mai recente informații privind proprietățile toxicologice ale substanțelor. Nici expunerea pe toată durata vieții la aceste substanțe prin consumul tuturor produselor alimentare care ar putea conține substanțele respective, nici expunerea pe termen scurt ca urmare a unui consum foarte ridicat de culturi relevante nu indică existența unui risc de depășire a dozei zilnice admise (DZA) sau a dozei acute de referință (DAR). În anumite cazuri, Autoritatea a considerat că era necesar un CMR mai ridicat decât cel propus de statul membru evaluator. În acele cazuri, este necesar să se autorizeze un CMR mai ridicat, astfel cum propune Autoritatea, în măsura în care aceasta din urmă a considerat acest CMR ca fiind sigur. În alte cazuri, Autoritatea a estimat că era suficientă un CMR mai scăzut decât cel propus de statul membru evaluator. În aceste cazuri, este adecvat să se stabilească un CMR mai scăzut.
(8)
În conformitate cu articolul 12 alineatul (2) din Regulamentul (CE) nr. 396/2005, Autoritatea a evaluat siguranța CMR-urilor existente pentru etefon (4) și a concluzionat că CMR-urile pentru 12 produse ar putea fi stabilite la un nivel mai ridicat pentru a lua în considerare CXL-urile existente.
(9)
În ceea ce privește fenitrotionul, validitatea CMR-urilor pentru cereale a expirat la 1 iunie 2009. Din motive de claritate, este adecvat să se indice limita inferioară de determinare analitică (LD) a acestui pesticid pe cereale în Regulamentul (CE) nr. 396/2005.
(10)
În ceea ce privește sulful, Autoritatea a recomandat în concluzia sa (5) să nu se mai stabilească CMR-uri pentru acest pesticid având în vedere toxicitatea sa scăzută. Conform acestei concluzii, este adecvată eliminarea CMR-urilor existente pentru acest pesticid și includerea acestuia în anexa IV la Regulamentul (CE) nr. 396/2005.
(11)
Pe baza avizelor motivate ale Autorității și ținând seama de factorii relevanți pentru contextul în cauză, modificările solicitate ale CMR-urilor îndeplinesc cerințele prevăzute la articolul 5 alineatul (1) și articolul 14 alineatul (2) din Regulamentul (CE) nr. 396/2005.
(12)
La 4 iulie 2009, Comisia Codex Alimentarius (CAC) a adoptat CXL-uri pentru azoxistrobin, buprofezin, clorantraniliprol, cipermetrin, flusilazol, imidacloprid, lambda-cihalotrin, mandipropamid, metomil, profenofos, protioconazol, spinetoram, spirotetramat, tebuconazol, triadimefon și triadimenol. Aceste CXL-uri ar trebui incluse în Regulamentul (CE) nr. 396/2005 ca CMR-uri, cu excepția CXL-urilor care nu sunt sigure pentru un grup de consumatori europeni și pentru care Uniunea a prezentat o rezervă către CAC.
(13)
Prin urmare, Regulamentul (CE) nr. 396/2005 ar trebui modificat în consecință.
(14)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexele II, III și IV la Regulamentul (CE) nr. 396/2005 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare publicării în Jurnalul Oficial al Uniunii Europene.
CMR-urile pentru etefon se aplică de la 8 iunie 2010.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 mai 2010.

Labels: 7
0
17
6